Η "**Τζούλι Ντο**" είναι το παρατσούκλι που δόθηκε σε μια τρανς γυναίκα που πιστεύεται ότι δολοφονήθηκε στο Κλερμόν της Φλόριντα το 1988. Ούτε η ταυτότητα του θύματος, ούτε η ταυτότητα όσων εμπλέκονται στον θάνατο της, έχουν εξακριβωθεί.

Ανακάλυψη
---------

Τα μουμιοποιημένα λείψανα του θύματος, ηλικίας μεταξύ 22 και 35 ετών, εντοπίστηκαν στην άκρη του δρόμου στην περιοχή "Γκριν Σουάμπ", στην πόλη Λέικ Κάντρι, της Φλόριντα στις 25 Σεπτεμβρίου του 1988, από ένας άντρα που έψαχνε για ξυλεία στην περιοχή. Το πτώμα βρέθηκε σε μια απομονωμένη περιοχή, έξω από το δρόμο της λεωφόρου County Road 474, κοντά στα σύνορα μεταξύ των κομητειών Λέικ και Πολκ. 

Η γυναίκα φορούσε ένα γαλαζοπράσινο φανελάκι και μια ξαβαμμένη τζιν φούστα. Το καλσόν της είχε αφαιρεθεί εν μέρει, γεγονός που γέννησε τις υποψίες ότι το θύμα ίσως δέχτηκε σεξουαλική επίθεση.  Στο σημείο δεν βρέθηκαν παπούτσια, κοσμήματα ή άλλα προσωπικά αντικείμενα, συμπεριλαμβανομένων των στοιχείων ταυτοποίησης.  Οι ανακριτές υποπτεύονται τη δολοφονία λόγω των ύποπτων συνθηκών γύρω από την τοποθέτηση της σορού της. 

Με βάση την κατάσταση του σώματος, υπολογίστηκε ότι είχε πεθάνει περίπου δύο εβδομάδες έως και οκτώ μήνες πριν από την ανακάλυψη της.   Ως εκ τούτου, τα απομεινάρια της δεν ήταν σε αναγνωρίσιμη κατάσταση.

Εξέταση
-------

Το πρωί μετά την ανακάλυψη του θύματος, τα λείψανα της υποβλήθηκαν σε αυτοψία στο Εργαστήριο Ανθρώπινης Ταυτοποίησης CA Pound στο Γκέινσβιλ,της Φλόριντα, από τον ιατροδικαστή Γουίλιαμ Ρ. Μέιπλς. Όμως, η αιτία του θανάτου δεν ήταν δυνατόν να διευκρινιστεί.

Τα μαλλιά του θύματος περιγράφηκαν ως μακριά και βαμμένα σε ανοιχτό ξανθό χρώμα. Είχε επίσης μακριά, περιποιημένα νύχια, τα οποία μπορεί να ήταν τεχνητά. Εντοπίστηκαν επουλωμένα κατάγματα στα δάχτυλα των ποδιών της, στο ένα από τα ζυγωματικά της, σε ένα πλευρό και πιθανώς στη μύτη της.  Ήταν μεταξύ 1.78 - 1.80 σε ύψος, και ζύγιζε μεταξύ 75 και 80 κιλά. Είχε κάνει και αισθητικές επεμβάσεις όπως εμφυτεύματα στήθους σιλικόνης 250cc. Η διαδικασία μπορεί να έχει πραγματοποιηθεί στην Ατλάντα της Τζόρτζια, το Μαϊάμι, την Φλόριντα, την Νέα Ορλεάνη, την Λουιζιάνα, την Νέα Υόρκη ή την Καλιφόρνια. Πιστεύεται ότι η επέμβαση αλλαγής φύλου έγινε γύρω στο 1984, με βάση το γεγονός ότι τα εμφυτεύματα δεν τοποθετούνταν το έτος 1983. Προφανώς έκανε ρινοπλαστική, η οποία μπορεί να σχετίζεται με τον τραυματισμό που υπέστη στη μύτη της. Αρχικά πίστευαν ότι ήταν γυναίκα που είχε γεννήσει τουλάχιστον μία φορά, με βάση την κατάσταση της λεκάνης της. 

Παρόλα αυτά τα αποτελέσματα ενός τεστ DNA το 2015 φανέρωσαν χρωμοσώματα XY, δείχνοντας ότι το θύμα ήταν άντρας κατά τη γέννηση του και είχε μεταβληθεί ή βρισκόταν σε διαδικασία μετάβασης αλλαγής φύλου, με βάση τις αισθητικές επεμβάσεις στις οποίες είχε υποβληθεί. Επιπλέον, έπαιρνε φάρμακα υποκατάστασης ορμονών, τα οποία προκάλεσαν αλλαγές στα οστά της πυέλου της, οδηγώντας τους ιατροδικαστές στην εσφαλμένη πιθανότητα να είχε ιστορικό εγκυμοσύνης.

Έρευνα
------

Λίγο μετά την ανακάλυψη του πτώματος, λήφθηκαν τα δακτυλικά αποτυπώματα με την ελπίδα να εντοπιστεί η ταυτότητα του θύματος. Ένα αρχικό σκίτσο δημιουργήθηκε για να απεικονίσει μια προσέγγιση της εμφάνισης της στη ζωή. Μετά όμως από την ανακάλυψη ότι η Τζούλι Ντο ήταν τρανς γυναίκα, οι αρχές ήθελαν να δημιουργηθεί ένα νέο ιατροδικαστικό σκίτσο με βάση το κρανίο. Ο συνταξιούχος ντετέκτιβ και ιατροδικαστής Στίβεν Φούσκο ανέλαβε να φτιάξει την εικόνα. Την ίδια εποχή η νεκρή έλαβε επίσης το παρατσούκλι της. Οι εκπαιδευόμενοι ιατροδικαστές που εξέτασαν τα λείψανα επέλεξαν το όνομα "Τζούλι" από τον τρανς χαρακτήρα Τζούλι Νούμαν στην ταινία *Το τρίο της χαράς*. 

Τον Ιούλιο του 2018, πραγματοποιήθηκαν ισοτοπικές δοκιμές στην Τάμπα της Φλόριντα από το Πανεπιστήμιο της Νότιας Φλόριντα σε δείγματα από το κρανίο του θύματος, για να εντοπιστούν πιθανές τοποθεσίες όπου διέμενε.  Τα αποτελέσματα έδειξαν ότι η νεκρή καταγόταν από τη νότια Φλόριντα. Ένας ερευνητής που εργαζόταν για την υπόθεση εξέφρασε την πιθανότητα ότι το θύμα αντιμετώπισε προκλήσεις που σχετίζονται με την αντιμετώπιση των τρανς γυναικών από την κοινωνία της δεκαετία του 1980. Άλλοι έχουν εξηγήσει ότι η οικογενειακή αποξένωση ή η απαξίωση από φίλους και συγγενείς μπορεί να έπαιξε ρόλο στην κατάσταση της ως αγνώστων στοιχείων. Καθώς κανένα αγνοούμενο άτομο από αυτήν την περιοχή δεν ταιριάζει με την περιγραφή της, η εξαφάνιση της πιθανότατα δεν είχε αναφερθεί. 

Οι ερευνητές αναζήτησαν υπηρεσίες από τον οργανισμό DNA Doe Project, ο οποίος ειδικεύεται στον εντοπισμό πιθανών μελών της οικογένειας άγνωστων ατόμων μέσω γενετικής γενεαλογίας. Δύο προσπάθειες, που χρηματοδοτήθηκαν από την ερευνητική υπηρεσία, να εξαχθεί αρκετό DNA από τα οστά αποδείχθηκαν ανεπιτυχείς. Ο οργανισμός άρχισε αργότερα τη συγκέντρωση κεφαλαίων για μια τρίτη προσπάθεια τον Νοέμβριο του 2018, η οποία επίσης απέτυχε να δημιουργήσει ένα γενετικό αρχείο. Τον Ιανουάριο του 2020, ελήφθη με επιτυχία ένα κατάλληλο δείγμα για γενεαλογική έρευνα μετά από διαβούλευση με ένα τέταρτο εργαστήριο, το οποίο βρήκε προγονικούς δεσμούς του θύματος στις Νοτιοανατολικές Ηνωμένες Πολιτείες.

Οι εθελοντές του έργου DNA Doe, Λι και Άντονι Ρέντγκρεϊβ, ίδρυσαν την Ομάδα Εργασίας Trans Doe (Αποβιώσαντα Τρανς άτομα αγνώστων στοιχείων) για να υποστηρίξουν τα άγνωστα θύματα που ήταν τρανς ή ασυμβίβαστα με το φύλο τους. Ένας από τους στόχους της ομάδας εργασίας είναι να ερευνήσει, μετά από μια ταυτοποίηση, τον τρόπο με τον οποίο συστηνόταν το άτομο για να αποτρέψει την χρήση του ονόματος που έλαβε κατά την γέννηση του.

Αναφορές
--------

1. ↑  «"Julie Doe" - Transgender woman likely murdered in 1988, believed to be cisgender for 27 years». *Daily Kos*. November 19, 2015. Αρχειοθετήθηκε από το πρωτότυπο στις September 27, 2018.. Ανακτήθηκε στις September 27, 2018.
2. ↑  «Body Found in Woods Still Unidentified». *Orlando Sentinel*. 26 September 1988. Αρχειοθετήθηκε από το πρωτότυπο στις 18 January 2020.. Ανακτήθηκε στις 28 January 2020.
3. ↑  «2752UMFL». *www.doenetwork.org*. The Doe Network. 1 Μαΐου 2016. Αρχειοθετήθηκε από το πρωτότυπο στις 12 Ιουλίου 2018. Ανακτήθηκε στις 27 Σεπτεμβρίου 2018.
4. ↑  Ray, Karla (17 July 2018). «9 Investigates: New technology could bring closure to cold cases». *WFTV*. Αρχειοθετήθηκε από το πρωτότυπο στις 28 January 2020.. Ανακτήθηκε στις 28 January 2020.
5. ↑  «Do you know this woman? Police release sketch of transgender victim in cold case - Watermark Online». *Watermark Online*. November 30, 2015. Αρχειοθετήθηκε από το πρωτότυπο στις September 27, 2018.. Ανακτήθηκε στις September 27, 2018.
6. ↑  «Unidentified Person Case». *www.namus.gov* (στα Αγγλικά). National Missing and Unidentified Persons System. 14 Οκτωβρίου 2009. Αρχειοθετήθηκε από το πρωτότυπο στις 9 Ιουνίου 2019. Ανακτήθηκε στις 27 Σεπτεμβρίου 2018.
7. ↑  Redgrave, Lee and Anthony (28 Δεκεμβρίου 2018). «The Incredible Postmortem Journey of "Transgender Julie Doe"». Trans Doe Task Force. Αρχειοθετήθηκε από το πρωτότυπο στις 18 Ιανουαρίου 2020. Ανακτήθηκε στις 28 Ιανουαρίου 2020.
8. ↑  Hyman, Jayme (November 21, 2015). «New Sketch of "Julie Doe", Transgender Woman Still Unidentified After 27 Years». *Daily Kos*. Αρχειοθετήθηκε από το πρωτότυπο στις September 27, 2018.. Ανακτήθηκε στις September 27, 2018.
9. ↑  Zhang, Sarah (23 December 2019). «Sleuths Are Haunted by the Cold Case of Julie Doe». *The Atlantic*. Αρχειοθετήθηκε από το πρωτότυπο στις 23 February 2020.. Ανακτήθηκε στις 23 February 2020.
10. ↑  Ray, Karla (17 December 2018). «Science provides new lead in 30-year-old Florida cold case». *WFTV*. ABC. Αρχειοθετήθηκε από το πρωτότυπο στις 28 January 2020.. Ανακτήθηκε στις 28 January 2020.
11. ↑  «Transgender Julie Doe». DNA Doe Project. Αρχειοθετήθηκε από το πρωτότυπο στις 16 Νοεμβρίου 2018. Ανακτήθηκε στις 15 Νοεμβρίου 2018.
12. ↑  «DNA Doe Project Case Updates». *Facebook*. 17 Ιανουαρίου 2020. Ανακτήθηκε στις 19 Ιανουαρίου 2020.